LV
20.2.2023.
Eiropas Savienības Oficiālais Vēstnesis
C 63/47
Vispārējās tiesas 2022. gada 15. decembra rīkojums – Leonardo/Frontex (Lieta T-675/20) (1) (Piekļuve dokumentiem – Regula (EK) Nr. 1049/2001 – Iepirkuma procedūra – Gaisa uzraudzības pakalpojums – Tālvadības gaisa kuģu sistēma – Piekļuves atteikums – Divu pamatlietas pušu pieteikums par tiesvedības izbeigšanu pirms sprieduma taisīšanas – Atteikšanās no prasības neesamība – Pareiza tiesvedība – Tiesvedības izbeigšana pirms sprieduma taisīšanas) (2023/C 63/60) Tiesvedības valoda – itāļu Lietas dalībnieces Prasītāja: Leonardo SpA (Roma, Itālija) (pārstāvji: M. Esposito, F. Caccioppoli un G. Calamo, advokāti) Atbildētāja: Eiropas Robežu un krasta apsardzes aģentūra (pārstāvji: H. Caniard, T. Knäbe un W. Szmidt, kam palīdz B.
Wägenbaur, advokāts)
Priekšmets Ar prasību, kas ir pamatota ar LESD 263. pantu, prasītāja būtībā lūdz atcelt Eiropas Robežu un krasta apsardzes aģentūras (Frontex) 2020. gada 5. oktobra lēmumu, ar kuru tā noraidīja saskaņā ar Eiropas Parlamenta un Padomes Regulu (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.) prasītājas iesniegto atkārtoto pieteikumu par piekļuvi dokumentiem.
Rezolutīvā daļa 1) Izbeigt tiesvedību lietā par šo prasību.
2) Leonardo SpA sedz savus tiesāšanās izdevumus, kā arī atlīdzina Eiropas Robežu un krasta apsardzes aģentūras (Frontex) tiesāšanās izdevumus.
(1)
OV C 19, 18.1.2021.
Vispārējās tiesas 2022. gada 19. decembra rīkojums – XH/Komisija (Lieta T-522/21) (1) (Civildienests – Ierēdņi – Paaugstināšana amatā – 2020. gada paaugstināšana amatā – Lēmums, ar ko atsaka grozīt prasītājas lietu sistēmā Sysper 2 – Lēmums nepaaugstināt amatā prasītāju – Termiņi prasību celšanai – Absolūts raksturs – Termiņa sākums – Pieteikums par juridisko palīdzību – Termiņu atlikšana – Termiņu aprēķināšana – Nokavējums – Neparedzēti apstākļi vai nepārvarama vara – Atvainojama maldība – Nepieņemamība) (2023/C 63/61) Tiesvedības valoda – angļu Lietas dalībnieki Prasītāja: XH (pārstāve – K. Górny-Salwarowska, advokāte) Atbildētāja: Eiropas Komisija (pārstāvji: M. Brauhoff, L. Hohenecker un L. Vernier)
Priekšmets Ar savu prasību, kas pamatota ar LESD 270. pantu, prasītāja lūdz, pirmkārt, atcelt Eiropas Komisijas 2020. gada 24. novembra lēmumu, ar kuru ir atteikts grozīt viņas lietu sistēmā Sysper 2, kas ir apstiprināts ar 2021. gada 16. jūnija lēmumu par viņas sūdzības noraidīšanu, otrkārt, atcelt Komisijas 2020. gada 12. novembra lēmumu neierakstīt viņas uzvārdu 2020. gadā amatā paaugstināto ierēdņu sarakstā, kas ir apstiprināts ar 2021. gada 8. jūnija lēmumu par viņas sūdzības noraidīšanu, un, treškārt, atlīdzināt ciestos zaudējumus.